EL   EL 
 
 
 ΕΥΡΩΠΑΪΚΗ  
ΕΠΙΤΡΟΠΗ   
Βρυξέλλες, 8.2.2022  
COM(2022) 41 final  
2022/0029 (NLE)  
 
Πρόταση  
ΑΠΟΦΑΣΗ ΤΟΥ ΣΥΜΒΟΥΛΙΟΥ  
σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην 
εξηκοστή πέμπτη σύνοδο της Επιτροπής για τα Ναρκωτικά σχετικά με προσθήκη στον 
κατάλογο ουσιών του πίνακα I της σύμβασης των Ηνωμένων Εθνών κατά της 
παράνομης διακίνησης ναρκω τικών φαρμάκων και ψυχοτρόπων ουσιών  
  
 
EL 1  EL ΑΙΤΙΟΛΟΓΙΚΗ ΕΚΘΕΣΗ  
1. ΑΝΤΙΚΕΙΜΕΝΟ ΤΗΣ ΠΡΟΤΑ ΣΗΣ 
Η παρούσα πρόταση αφορά την απόφαση για τον καθορισμό της θέσης που πρέπει να ληφθεί 
εξ ονόματος της Ένωσης στην Επιτροπή για τα Ναρκωτικά (CND) όσον αφορά την 
προβλεπόμενη έγκριση αλλαγών στους πίνακες της σύμβασης των Ηνωμένων Εθνών (ΗΕ) 
κατά της παράνομης διακίνησης ναρκωτικών φαρμάκων και ψυχοτρόπων ουσιών του 1988, 
με βάση τις συστάσεις του Διεθν ούς Οργάνου Ελέγχου των Ναρκωτικών (INCB).  
2. ΠΛΑΙΣΙΟ ΤΗΣ ΠΡΟΤΑΣΗΣ  
2.1. Η σύμβαση των Ηνωμένων Εθνών (HE) κατά της παράνομης διακίνησης 
ναρκωτικών φαρμάκων και ψυχοτρόπων ουσιών του 1988  
Η σύμβαση των Ηνωμένων Εθνών (ΗΕ) κατά της παράνομης διακίνησης ναρκω τικών 
φαρμάκων και ψυχοτρόπων ουσιών του 1988 (στο εξής: σύμβαση) αποσκοπεί στην 
προώθηση της συνεργασίας μεταξύ των μερών ώστε να μπορούν να αντιμετωπίζουν 
αποτελεσματικότερα τις διάφορες διεθνείς πτυχές της παράνομης διακίνησης ναρκωτικών 
φαρμάκων και ψυ χοτρόπων ουσιών. Κατά την εκπλήρωση των υποχρεώσεών τους βάσει της 
σύμβασης, τα μέρη λαμβάνουν τα αναγκαία μέτρα, συμπεριλαμβανομένων νομοθετικών και 
διοικητικών μέτρων, σύμφωνα με τις θεμελιώδεις διατάξεις των αντίστοιχων εθνικών 
νομοθετικών συστημάτων το υς. 
Η σύμβαση άρχισε να ισχύει την 11η Νοεμβρίου 1990.  
Η ΕΕ1 και τα κράτη μέλη της είναι μέρη της σύμβασης.  
2.2. Η Επιτροπή για τα Ναρκωτικά (CND)  
Η CND είναι επιτροπή του Οικονομικού και Κοινωνικού Συμβουλίου των Ηνωμένων Εθνών 
(ECOSOC) και τα καθήκοντα και οι εξουσίες της ορίζονται, μεταξύ άλλων, στη σύμβαση. 
Αποτελείται από 53 κράτη μέλη των Ηνωμένων Εθνών, τα οποία έχουν εκλεγεί από το 
ECOSOC. Επί του παρόντος 12 κράτη μέλη2της ΕΕ είναι μέλη της CND με δικαίωμα ψήφου. 
Η Ένωση έχει καθεστώς παρατηρητή σ την CND.  
Η CND, λαμβάνοντας υπόψη τις παρατηρήσεις που υποβάλλουν τα μέρη, καθώς και τις 
παρατηρήσεις και συστάσεις του INCB, η αξιολόγηση του οποίου είναι καθοριστική όσον 
αφορά επιστημονικά θέματα, και λαμβάνοντας επίσης δεόντως υπόψη τυχόν άλλους 
σχετικ ούς παράγοντες, μπορεί να αποφασίσει με πλειοψηφία δύο τρίτων των μελών της να 
καταχωρίσει μια ουσία στους πίνακες της σύμβασης.  
2.3. Η προς έκδοση πράξη της CND  
Από τις 14 έως τις 18 Μαρτίου 2022, κατά την εξηκοστή πέμπτη σύνοδό της, η CND 
πρόκειται να εκ δώσει απόφαση καταχώρισης σχετικά με την προσθήκη τριών ουσιών στους 
πίνακες της σύμβασης (στο εξής: προβλεπόμενες πράξεις), και συγκεκριμένα των ουσιών 4 -
AP, boc -4-AP και norfentanyl.  
Σύμφωνα με τη σύμβαση, οι αποφάσεις της CND καθίστανται δεσμευτικές, εκ τός εάν ένα 
μέρος έχει υποβάλει την απόφαση προς επανεξέταση στο ECOSOC εντός της ισχύουσας 
                                                 
1 Απόφαση του Συμβουλίου, της 22ας Οκτωβρίου 1990, σχετικά με τη σύναψη, εξ ονόματος της 
Ευρωπαϊκής Οικονομικής Κοινότητας, της σύμβασης των Ηνωμένων Εθνών κατά της παράνομης 
εμπορίας ναρκωτικών και ψυχοτρόπων ουσιών (ΕΕ L 326 της 24.11.1990, σ. 56).  
2 Αυστρία, Βέλγ ιο, Γαλλία, Γερμανία, Ουγγαρία, Ιταλία, Λιθουανία, Κάτω Χώρες, Πολωνία, Σλοβενία, 
Ισπανία, Σουηδία.  
 
EL 2  EL προθεσμίας3. Εν προκειμένω, οι αποφάσεις του ECOSOC είναι οριστικές. Οι προβλεπόμενες 
πράξεις καθίστανται δεσμευτικές για τα μέρη σύμφωνα με το άρθρο  12 της σύμβαση ς, το 
οποίο προβλέπει τα ακόλουθα στις σχετικές διατάξεις του:  
«Οποιαδήποτε απόφαση της Επιτροπής, που έχει ληφθεί σύμφωνα με το Άρθρο αυτό, θα 
ανακοινώνεται από τον Γενικό Γραμματέα προς όλα τα Κράτη και άλλους οργανισμούς, που 
είναι ή έχουν το δικαίωμα ν α γίνουν μέρη στη Σύμβαση αυτή, και προς το Όργανο. Η 
απόφαση αυτή θα αποκτήσει πλήρη ισχύ αναφορικά με κάθε μέρος, 180 ημέρες μετά από την 
ημερομηνία της ανακοίνωσης αυτής.  
Οι αποφάσεις της επιτροπής, που έχουν ληφθεί σύμφωνα με το άρθρο αυτό, θα υπόκειντ αι σε 
αναθεώρηση από το Συμβούλιο ύστερα από αίτηση οποιουδήποτε μέρους, η οποία θα 
υποβάλλεται μέσα σε 180 ημέρες από την ημερομηνία ανακοίνωσης της απόφασης. Η αίτηση 
για αναθεώρηση θα αποστέλλεται στο Γενικό Γραμματέα μαζί με όλες τις σχετικές 
πληροφορί ες, επί των οποίων βασίζεται η αίτηση για αναθεώρηση.  
Ο Γενικός Γραμματέας θα διαβιβάζει αντίγραφα της αίτησης για αναθεώρηση και τις σχετικές 
πληροφορίες στην Επιτροπή, στο Όργανο και σε όλα τα μέρη, καλώντας τα να υποβάλουν τις 
παρατηρήσεις τους μέσα σε 90 ημέρες. Όλες οι παρατηρήσεις που θα ληφθούν θα 
υποβληθούν για εξέταση στο Συμβούλιο.  
Το Συμβούλιο μπορεί να εγκρίνει ή να ανατρέψει την απόφαση της Επιτροπής. Η απόφαση 
του Συμβουλίου θα γνωστοποιείται προς όλα τα Κράτη και τους άλλους οργανισμούς που 
είναι ή έχουν το δικαίωμα να γίνουν μέρη στη Σύμβαση, στην Επιτροπή και στο Όργανο.»  
3. ΘΕΣΗ ΠΟΥ ΠΡΕΠΕΙ ΝΑ ΛΗ ΦΘΕΙ ΕΞ ΟΝΟΜΑΤΟΣ ΤΗΣ  ΈΝΩΣΗΣ  
Στις 2 Φεβρουαρίου 2022  η Επιτροπή ενημερώθηκε ότι το INCB συνιστά την προσθήκη 
τριών ουσιών, και συγκεκριμένα των ουσι ών 4 -AP, boc -4-AP και norfentanyl, στον πίνακα I 
της σύμβασης.  
Σύμφωνα με την αξιολόγηση του INCB, οι ουσίες 4 -AP, boc -4-AP και norfentanyl 
χρησιμοποιούνται συχνά για την παράνομη παρασκευή φαιντανύλης και αναλόγων 
φαιντανύλης (δηλαδή συνθετικών οπιοειδών) . Υπάρχουν στοιχεία που αποδεικνύουν ότι ο 
όγκος και η έκταση της παράνομης παρασκευής των εν λόγω ναρκωτικών φαρμάκων και 
ψυχοτρόπων ουσιών δημιουργούν σοβαρά προβλήματα δημόσιας υγείας ή σοβαρά κοινωνικά 
προβλήματα, ώστε να δικαιολογείται η υπαγωγή των ε ν λόγω ουσιών σε διεθνή έλεγχο. 
Επιπλέον, δεν υπάρχει γνωστή νόμιμη χρήση των ουσιών 4 -AP, boc -4-AP και norfentanyl, 
εκτός από μικρές ποσότητες για έρευνα, ανάπτυξη και εργαστηριακή ανάλυση.  
Η παράνομη παρασκευή φαιντανύλης και αναλόγων φαιντανύλης αποτελε ί σοβαρό πρόβλημα 
στην Ένωση. Τα εν λόγω ναρκωτικά φάρμακα και οι ψυχοτρόποι ουσίες που 
παρασκευάζονται παράνομα προκαλούν σοβαρά προβλήματα δημόσιας υγείας και σοβαρά 
κοινωνικά προβλήματα στην Ένωση.  
Συνεπώς, τα κράτη μέλη της Ένωσης θα πρέπει να εκφράσο υν τη θέση τους στην CND υπέρ 
της προσθήκης των ουσιών 4 -AP, boc -4-AP και norfentanyl στον πίνακα I της σύμβασης.  
Οι αλλαγές στους πίνακες της σύμβασης έχουν άμεσο αντίκτυπο στο πεδίο εφαρμογής του 
ενωσιακού δικαίου στον τομέα του ελέγχου των πρόδρομων ουσ ιών των ναρκωτικών, καθώς 
οι ουσίες που προστίθενται στους πίνακες της σύμβασης πρέπει να ενσωματωθούν στο 
                                                 
3 Άρθρο 12 παράγραφος 7 της σύμβασης των Ηνωμένων Εθνών του 1988.  
 
EL 3  EL ενωσιακό δίκαιο4. Η Επιτροπή εξουσιοδοτήθηκε να εκδίδει κατ’  εξουσιοδότηση πράξεις για 
τον σκοπό αυτό.  
4. ΝΟΜΙΚΗ ΒΑΣΗ  
4.1. Διαδικαστική νομική βάση  
4.1.1. Αρχές  
Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης 
(ΣΛΕΕ) προβλέπει την έκδοση αποφάσεων για τον καθορισμό « των θέσεων που θα πρέπει να 
ληφθούν, εξ ονόματος της Ένωσης, σε όργανο που συνιστάται από δεδομένη συμφωνία,  όταν το 
εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση 
τις πράξεις που συμπληρώνουν ή τροποποιούν το θεσμικό πλαίσιο της συμφωνίας .» 
Το άρθρο  218 παράγραφος  9 της ΣΛΕΕ εφαρμόζεται ανεξάρτητα από το εάν η Ένωση εί ναι 
μέλος του σχετικού οργάνου ή μέρος της συμφωνίας5. 
Η έννοια των « πράξεων που παράγουν έννομα αποτελέσματα » περιλαμβάνει πράξεις που 
παράγουν έννομα αποτελέσματα δυνάμει των κανόνων του διεθνούς δικαίου που διέπουν το 
εν λόγω όργανο. Περιλαμβάνει επίσης  πράξεις που δεν έχουν δεσμευτική ισχύ βάσει του 
διεθνούς δικαίου, αλλά « επηρεάζουν με καθοριστικό τρόπο το περιεχόμενο των ρυθμίσεων που 
θεσπίζει ο νομοθέτης της Ένωσης »6. 
4.1.2.  Εφαρμογή στην προκείμενη περίπτωση  
Η Επιτροπή για τα Ναρκωτικά (CND) είναι ό ργανο που έχει συσταθεί από συμφωνία, ήτοι 
από τη σύμβαση των Ηνωμένων Εθνών κατά της παράνομης διακίνησης ναρκωτικών 
φαρμάκων και ψυχοτρόπων ουσιών.  
Η πράξη την οποία καλείται να εκδώσει η Επιτροπή για τα Ναρκωτικά (CND) είναι πράξη 
που παράγει έννομα απ οτελέσματα. Η προβλεπόμενη πράξη θα είναι δεσμευτική βάσει του 
διεθνούς δικαίου σύμφωνα με το άρθρο 12 της σύμβασης των Ηνωμένων Εθνών κατά της 
παράνομης διακίνησης ναρκωτικών φαρμάκων και ψυχοτρόπων ουσιών και επηρεάζει με 
καθοριστικό τρόπο το περιεχόμενο  της νομοθεσίας της ΕΕ, και συγκεκριμένα τον κανονισμό 
(ΕΚ) αριθ.  111/2005 του Συμβουλίου, της 22ας Δεκεμβρίου 2004, σχετικά με τη θέσπιση 
κανόνων για την παρακολούθηση του εμπορίου πρόδρομων ουσιών ναρκωτικών μεταξύ της 
Ένωσης και τρίτων χωρών, και τον κα νονισμό (ΕΚ) αριθ.  273/2004 του Ευρωπαϊκού 
Κοινοβουλίου και του Συμβουλίου, της 11ης Φεβρουαρίου 2004, περί των προδρόμων 
ουσιών των ναρκωτικών. Αυτό συμβαίνει γιατί οι αλλαγές στους πίνακες της σύμβασης έχουν 
άμεσο αντίκτυπο στο πεδίο εφαρμογής του ενωσια κού δικαίου στον τομέα του ελέγχου των 
πρόδρομων ουσιών των ναρκωτικών, καθώς οι ουσίες που προστίθενται στους πίνακες της 
σύμβασης πρέπει να ενσωματωθούν στο ενωσιακό δίκαιο.  
                                                 
4 Κανονισμός (ΕΚ) αριθ.  111/2005 του Συμβουλίου, της 22ας Δεκεμβρίου 2004, σχετικά με τη θ έσπιση 
κανόνων για την παρακολούθηση του εμπορίου πρόδρομων ουσιών ναρκωτικών μεταξύ της Ένωσης 
και τρίτων χωρών (ΕΕ L  22 της 26.1.2005, σ.  1) και κανονισμός (ΕΚ) αριθ.  273/2004 του Ευρωπαϊκού 
Κοινοβουλίου και του Συμβουλίου, της 11ης Φεβρουαρίου 2004, περ ί των προδρόμων ουσιών των 
ναρκωτικών (ΕΕ L  47 της 18.2.2004, σ.  1). 
5 Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C -399/12, 
ECLI:EU:C:2014:2258, σκέψη 64.  
6 Απόφαση του Δικαστηρίου, της 7ης Οκτωβρίου 2014, Γερμανία κατά Συμβ ουλίου, C -399/12, 
ECLI:EU:C:2014:2258, σκέψεις 61 έως 64.  
 
EL 4  EL Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της 
συμφωνίας.  
Συνεπώς, η διαδικαστική νομική βάση για την προτεινόμενη απόφαση είναι το άρθρο  218 
παράγραφος  9 της ΣΛΕΕ.  
4.2. Ουσιαστική νομική βάση  
4.2.1.  Αρχές  
Η ουσιαστική νομική βάση για την έκδοση απόφασης βάσει του άρθρου  218 παράγραφος  9 
της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης 
πράξης σε σχέση με την οποία λαμβάνεται θέση εξ ονόματος της Ένωσης. Εάν η 
προβλεπόμενη πράξη  επιδιώκει διττό σκοπό ή έχει δύο συνιστώσες και εάν ένας από τους 
σκοπούς ή μία από τις συνιστώσες μπορεί να χαρακτηριστεί κύριος/ -α, ενώ ο/η άλλος/ -η έχει 
απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ 
πρέπει να στηρίζ εται σε μία και μόνη ουσιαστική νομική βάση, ήτοι εκείνη που επιβάλλει ο 
κύριος ή πρωτεύων σκοπός ή η κύρια ή πρωτεύουσα συνιστώσα.  
4.2.2.  Εφαρμογή στην προκείμενη περίπτωση  
Ο κύριος στόχος και το περιεχόμενο της προβλεπόμενης πράξης αφορούν την κοινή εμπ ορική 
πολιτική.  
Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 207 
της Συνθήκης για τη λειτουργία της Ευρωπαϊκής Ένωσης.  
4.3. Συμπέρασμα  
Το άρθρο 207 σε συνδυασμό με το άρθρο 218 παράγραφος 9 της ΣΛΕΕ θα πρέπει να 
αποτ ελέσουν τη νομική βάση της προτεινόμενης απόφασης.  
 Επικουρικότητα  (σε περίπτωση  μη αποκλειστικής  αρμοδιότητας)   
Άνευ αντικειμένου.  
• Αναλογικότητα  
Η πρόταση είναι αναλογική και δεν υπερβαίνει τα αναγκαία για την επίτευξη των στόχων της, 
δεδομένου ότι αφορ ά νέες πρόδρομες ουσίες των ναρκωτικών που προκαλούν ανησυχία για 
την Ένωση.  
• Επιλογή  της νομικής  πράξης  
Το άρθρο  218 παράγραφος 9 της ΣΛΕΕ απαιτεί τη λήψη απόφασης του Συμβουλίου για τον 
καθορισμό της θέσης που θα πρέπει να ληφθεί εξ ονόματος της Ένωσης σε όργανο το οποίο 
έχει συσταθεί με διεθνή συμφωνία.  
5. ΔΗΜΟΣΙΕΥΣΗ ΤΗΣ ΠΡΟΒΛΕ ΠΟΜΕΝΗΣ ΠΡΑΞΗΣ  
Καμία  
 
EL 5  EL 2022/0029 (NLE)  
Πρόταση  
ΑΠΟΦΑΣΗ ΤΟΥ ΣΥΜΒΟΥΛΙΟΥ  
σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην 
εξηκοστή πέμπτη σύνοδο της Επιτροπής για τα Ναρκωτικά σχετικά με προσθήκη στον 
κατάλογο ουσιών του πίνακα I της σύμβασης των Ηνωμένων Εθνών κατά της 
παράνομης διακίνησης ναρκω τικών φαρμάκων και ψυχοτρόπων ουσιών  
 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το 
άρθρο  207, σε συνδυασμό με το άρθρο  218 παράγραφος  9, 
Έχοντας υπόψη την πρόταση της Ευρωπαϊκής Επιτροπ ής, 
Εκτιμώντας τα ακόλουθα:  
(1) Η σύμβαση των Ηνωμένων Εθνών κατά της παράνομης διακίνησης ναρκωτικών 
φαρμάκων και ψυχοτρόπων ουσιών του 1988 (στο εξής: σύμβαση) συνήφθη από την 
Ένωση με την απόφαση 90/611/ΕΟΚ του Συμβουλίου και τέθηκε σε ισχύ στις 11 
Νοεμ βρίου 1990.  
(2) Σύμφωνα με το άρθρο  12 παράγραφοι  2 έως 7 της σύμβασης, είναι δυνατή η 
προσθήκη ουσιών στους πίνακες της σύμβασης, όπου παρατίθενται οι πρόδρομες 
ουσίες των ναρκωτικών.  
(3) Η Επιτροπή για τα Ναρκωτικά, στην εξηκοστή πέμπτη σύνοδό της, η οπο ία θα 
πραγματοποιηθεί από τις 14 έως τις 18 Μαρτίου 2022 στη Βιέννη, θα λάβει απόφαση 
σχετικά με την προσθήκη τριών νέων ουσιών στον πίνακα I της εν λόγω σύμβασης.  
(4) Ενδείκνυται να καθοριστεί η θέση που πρέπει να ληφθεί εξ ονόματος της Ένωσης 
στην Επιτρο πής για τα Ναρκωτικά, δεδομένου ότι η απόφαση της εν λόγω Επιτροπής 
θα είναι δεσμευτική για την Ένωση και επηρεάζει με καθοριστικό τρόπο το 
περιεχόμενο του ενωσιακού δικαίου, και συγκεκριμένα τον κανονισμό (ΕΚ) αριθ. 
111/2005 του Συμβουλίου, της 22ας Δεκεμ βρίου 2004, σχετικά με τη θέσπιση 
κανόνων για την παρακολούθηση του εμπορίου πρόδρομων ουσιών ναρκωτικών 
μεταξύ της Ένωσης και τρίτων χωρών7 και τον κανονισμό (ΕΚ) αριθ. 273/2004 του 
Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, πε ρί 
των προδρόμων ουσιών των ναρκωτικών8. 
(5) Σύμφωνα με την αξιολόγηση του Διεθνούς Οργάνου Ελέγχου των Ναρκωτικών, τρεις 
ουσίες, και συγκεκριμένα οι ουσίες 4 -AP, boc -4-AP και norfentanyl, 
χρησιμοποιούνται συχνά για την παράνομη παρασκευή φαιντανύλης και ε ίναι 
ιδιαιτέρως κατάλληλες για την παράνομη παρασκευή φαιντανύλης και πολλών 
αναλόγων φαιντανύλης που είναι άκρως ισχυρά συνθετικά οπιοειδή. Υπάρχουν 
στοιχεία που αποδεικνύουν ότι ο όγκος και η έκταση της παράνομης παρασκευής 
                                                 
7 (ΕΕ L 22 της 26.1.2005, σ.  1) 
8 (ΕΕ L 47 της 18.2.2004, σ.  1) 
 
EL 6  EL φαιντανύλης και αναλόγων φαιντ ανύλης δημιουργούν σοβαρά προβλήματα δημόσιας 
υγείας ή σοβαρά κοινωνικά προβλήματα, ώστε να δικαιολογείται η υπαγωγή των εν 
λόγω ουσιών σε διεθνή έλεγχο.  
(6) Ως εκ τούτου, στις 2 Φεβρουαρίου 2022, το Διεθνές Συμβούλιο Ελέγχου των 
Ναρκωτικών διατύπωσε σύσταση προς την Επιτροπή για τα Ναρκωτικά να προσθέσει 
τις ουσίες 4 -AP, boc -4-AP και norfentanyl στον πίνακα I της Σύμβασης.  
(7) Η φαιντανύλη και τα ανάλογα φαιντανύλης που παρασκευάζονται παράνομα 
προκαλούν σημαντικά προβλήματα για τη δημόσια υγεία και κ οινωνικά προβλήματα 
σε ορισμένα κράτη μέλη.  
(8) Η απόφαση σχετικά με την προσθήκη ουσιών στον πίνακα I της σύμβασης εμπίπτουν 
στην αποκλειστική αρμοδιότητα της Ένωσης. Η Ένωση έχει καθεστώς παρατηρητή 
στην Επιτροπή για τα Ναρκωτικά στην οποία επί του παρόν τος 12 κράτη μέλη της 
Ένωσης είναι μέλη με δικαίωμα ψήφου.  
(9) Η θέση της Ένωσης θα διατυπωθεί από τα κράτη μέλη της Ένωσης που είναι μέλη της 
Επιτροπής για τα Ναρκωτικά, τα οποία ενεργούν από κοινού προς το συμφέρον της 
Ένωσης.  
(10) Τα κράτη μέλη της Ένω σης θα πρέπει να λάβουν θέση στην Επιτροπή για τα 
Ναρκωτικά υπέρ της προσθήκης των ουσιών 4 -AP, boc -4-AP και norfentanyl στον 
πίνακα I της Σύμβασης,  
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  
Άρθρο 1  
Η θέση που πρέπει να ληφθεί, εξ ονόματος της Ένωσης, από τα κράτη μέλη κατά τη 
εξηκοστή πέμπτη σύνοδο της Επιτροπής για τα Ναρκωτικά από τις 14 έως τις 18 Μαρτίου 
2022, είναι η ακόλουθη:  
Οι ουσίες 4 -AP, boc -4-AP και norfentanyl πρέπει να συμπεριληφθούν στον πίνακα I της 
σύμβασης.  
Άρθρο 2  
Η θέση που αναφέρεται στο άρθρο  1 εκφράζεται από τα κράτη μέλη της Ένωσης που είναι 
μέλη της Επιτροπής για τα Ναρκωτικά, τα οποία ενεργούν από κοινού προς το συμφέρον της 
Ένωσης.  
Άρθρο 3  
Η παρούσα απόφαση απευθύνεται στα κράτη μέλη . 
Βρυξέλλες,  
 Για το Συμβούλιο  
 Ο Πρόεδρος